מאיר חת

מאיר (אירי) חת (24 בספטמבר 1932 – 13 בינואר 2023) היה מומחה לשוק ההון בישראל, כיהן כמפקח על הבנקים בבנק ישראל, יושב ראש הדירקטוריון של הבורסה לניירות ערך בתל אביב, יו"ר דירקטוריון בנק לאומי, יו"ר וחבר מועצת המנהלים של חברת טבע תעשיות פרמצבטיות, יושב ראש מועצת המנהלים של בית ההשקעות פסגות אופק, סגן יו"ר ICC ישראל (הסניף הישראלי של לשכת המסחר הבינלאומית), פרופסור אמריטוס בבית הספר למשפטים של המסלול האקדמי המכללה למינהל, חבר הוועד המנהל של המרכז לאתיקה בירושלים ומייסד מרכז חת לחקר התחרות והרגולציה במסלול האקדמי המכללה למינהל בראשון לציון. חת היה בנם של מיכל ונחום חת. אחותו היא השופטת עדנה גבריאלי והוא נינו של יואל משה סלומון, מצד אימו, מיכל לבית לוין. הוא גדל בחיפה ולמד בבית הספר הריאלי בין השנים 1939 ו-1950. שירת בצה"ל במסגרת הנח"ל עד לשנת 1952. בתום שירותו הצבאי נרשם לאוניברסיטה העברית בירושלים והשלים ב-1958 תואר ראשון בכלכלה וביחסים בינלאומיים. המשיך באוניברסיטה העברית ללימודי תואר שני במשפטים אותו קיבל בשנת 1960. אחר כך נסע לאוניברסיטת הרווארד והשלים שם תואר LL.M במשפטים, ואת הדוקטורט בכלכלה סיים באוניברסיטה העברית בשנת 1971. במקביל, ב-1955 החל לעסוק במחקר במסגרת מרכז פאלק למחקר כלכלי בישראל, משרה בה החזיק עד לשנת 1960, במסגרת פעילות זו נכתב הספר "המוסדות הבנקאיים בישראל". חת התמחה בעריכת דין בבית המשפט המחוזי בירושלים ובפרקליטות המדינה. לאחר נישואיו לרינה לבית זמירין עבר לחיפה למשרד עורכי הדין של אביו. אחר כך, החל לעבוד במחלקת המחקר של בנק ישראל בתור כלכלן עד לשנת 1968, ומשנת 1969 כיהן כמפקח על הבנקים. בשנת 1975 עבר לשמש כיועץ לנגיד הבנק, ופרש בשנת 1977. הוא עבר למגזר הפרטי ובשנת 1978 נתמנה ליושב-ראש מועצת המנהלים של הבורסה לניירות ערך בתל אביב, לקדנציה שנסתיימה בשנת 1986. במהלך תקופת כהונתו אירע משבר מניות הבנקים. על תפקודה בזמן המשבר קיבל נזיפה חמורה בדו"ח ועדת בייסקי, שחקרה את המשבר, למרות זאת המשיך לכהן בתפקיד. מאז 1977 כיהן במשך כ-30 שנה כדירקטור של חברת "טבע", ובשנים 1995–2002 כיהן כיו"ר הדירקטוריון (משפחת אשתו היו ממייסדי החברה). בתחילת 1987 מונה ליושב-ראש בנק לאומי, משרה ממנה נאלץ להתפטר, בדצמבר 1988, בעקבות פרשת "החוזים האישיים", שכר מופרז שקיבל הוא והנהלת הבנק בניגוד לעמדת בעלי המניות. בין השנים 1962 ו-1990 עבד באופן מזדמן כמורה מן החוץ בתחומי משפטים וכלכלה באוניברסיטת תל אביב ובאוניברסיטה העברית. למן שנת 1989 היה חבר במועצות המנהלים של חברות רבות ועוסק במתן שירותי ייעוץ כלכלי, ומשנת 1993 שימש פרופסור במסלול האקדמי המכללה למנהל, תחילה פרופסור חבר ולאחר מכן פרופסור אמריטוס. החל מ-2001 שימש חבר במועצה להשכלה גבוהה, כנציג המכללה למנהל, וב-2012 מונה לחבר המועצה להשכלה גבוהה (יהודה ושומרון) שהוקמה באותה עת במטרה להכיר במכללת אריאל כאוניברסיטה. כמו כן כיהן חת במספר משרות ציבוריות, ובהן תפקידי חברות בוועדות הכספים של מוזיאון ישראל בירושלים, חברות בוועדת הסיווג של רשות החברות הממשלתיות, בוועד המנהל של הקרן לירושלים, ויושב-ראש חבר הנאמנים של מכון פאלק. פעמיים היה חתן פרס נפתלי למדעי הכלכלה והחברה של עיריית תל אביב, לשנים 1964 ו-1970, בזכות ספרי כלכלה שחיבר. מאיר חת נפטר ב-13 בינואר 2023 והובא לקבורה בבית הקברות חורשים. חת היה נשוי עד לפטירתו לרינה לבית זמירין, התגורר בירושלים ולהם שלושה ילדים: הדס פרושאור (רעייתו של השגריר רון פרושאור), נעם חת מקוב (שופטת, נשואה לפרופ' גיא מקוב, בנו של ישראל מקוב) וחובב חת. מבוא לכלכלה – גרסה ישראלית, הוצאת מוסד ביאליק, 1989 הבנקאות בישראל: מאפייני פעילות ולקחי משברים, הוצאת מכון ירושלים לחקר ישראל, 1994 המוסדות הבנקאיים בישראל, ירושלים, מרכז פאלק למחקר כלכלי בישראל, 1963 (עברית ואנגלית) זרמי הכספים במשק הישראלי 1959–1966, ירושלים, בנק ישראל, 1968 (עברית ואנגלית) הבנקאות בישראל, חלק ראשון: סקירה היסטורית, ירושלים, מכון ירושלים לחקר ישראל, 1994 הבנקאות בישראל במנהרת הזמן: 1965–2012, הוצאת ראובן מס, 2015 שוק ההון הישראלי במנהרת הזמן, כנרת, זמורה-ביתן, 2012. המדיניות הכלכלית בישראל במנהרת הזמן, קונטנטו נאו, 2015. The Legal Framework of Economic Activity in Israel, New-York. Frederick A. Praeger, Publishers, 1967. מספר בחינות כלכליות ומשפטיות של התחרות בלתי-משוכללת: בשווקים הפיננסיים בישראל (עבודת הדוקטורט) מדיה וקבצים בנושא מאיר חת בוויקישיתוף רשימת הפרסומים של מאיר חת, בקטלוג הספרייה הלאומית ביוגרפיה של מאיר חת, באתר News1 מחלקה ראשונה עידו באום, "יש משבר אמון חמור בשוק ההון; זה דבר שקשה לרפא ברגולציה", באתר TheMarker‏, 29 ביולי 2012 ליאת רון, ‏"חבל שיחד עם ההודעה על הפיטורים, לא הודיעו על קיצוץ של 10% בשכר הדירקטורים וההנהלה הבכירה", באתר גלובס, 27 באוקטובר 2013 שרון שפורר, רותם שטרקמן, מאיר חת, יו"ר טבע לשעבר: "אני תורם את כל הדיווידנדים - בערך מיליון שקל בשנה. לגבי השאר, הילדים יחליטו", באתר TheMarker‏, 31 ביולי 2015 סטלה קורין-ליבר ועמירם ברקת, ‏"כחלון מגזים בעניין התחרות. כאילו שאם לא נתערב וניתן לתחרות לעבוד הכול יסתדר. זו אשליה מסוכנת", באתר גלובס, 21 בפברואר 2016 עירית אבישר, סטלה קורין-ליבר, ‏"כאשר הייתי יו"ר בנק לאומי, השכר שלי היה 12 אלף שקל בחודש", באתר גלובס, 10 באוגוסט 2016 אהרון ברנע מראיין את פרופ' מאיר חת בתוכנית "מחוץ לזמן" של ערוץ הכנסת, באתר יוטיוב, 9 באוגוסט 2015 הלך לעולמו פרופ' מאיר חת, מבכירי הכלכלנים בישראל, באתר גלובס, 15 בינואר 2023 אלי אלון, מת פרופ' מאיר חת בן 91, באתר News1 מחלקה ראשונה, 16 בינואר 2023 ממאמריו בנק אינו קרן גידור, באתר הארץ, 7 באוקטובר 2004 המרצים והסטודנטים נושאים באחריות לגסיסת האוניברסיטאות, באתר הארץ, 20 בנובמבר 2008 שרי אריסון ראויה לגינוי, באתר הארץ, 24 במאי 2009 לקבוע בחקיקה את חובות הנאמנים, באתר הארץ, 9 בנובמבר 2009 לרסן את הכוח המופרז של בעלי השליטה, באתר הארץ, 16 במרץ 2011 מאיר חת (1932-), דף שער בספרייה הלאומית נחום ברנע, חמש שנים למפולת, כותרת ראשית, 6 באוקטובר 1988 הקשרים המשפחתיים בטבע, באתר גלובס, 23 באוקטובר 2006 אלעזר לוין, פאר־לי שחר, זאב אופירי, הוועדה ממליצה: מאיר חת יו"ר בנק לאומי, חדשות, 23 בינואר 1987 דוד ליפקין, ד"ר מאיר חת ־־ המפקח שהפך להיות בנקאי, מעריב, 23 בינואר 1987 אלעזר לוין, חת פורש מכל תפקידיו בבל"ל, חדשות, 25 בדצמבר 1988 פרשת החוזים האישיים בבנק לאומי המשיכה להפיל קורבנות, מעריב, 27 בדצמבר 1988 יואב יצחק, בקורת על בל"ל בדו"ח הרשות לניירות ערך, מעריב, 4 באוקטובר 1988אלעזר לוין, פאר־לי שחר, בנק לאומי: הפיצויים מעוכבים, חדשות, 9 ביוני 1988 אלעזר לוין, מנכ'ל בל"ל צדיק בינו השתכר בשנה שעברה 10,900 דולר לחודש, חדשות, 20 במאי 1988 ראלי סער, לבנת: להגדיל את ייצוג המכללות במועצה להשכלה גבוהה, באתר הארץ, 11 בספטמבר 2001 טלילה נשר, חרף ההתנגדות הרחבה: מכללת אריאל הוכרה כאוניברסיטה, באתר הארץ, 17 ביולי 2012 שירות גלובס, ‏הלך לעולמו פרופ' מאיר חת, מבכירי הכלכלנים בישראל, באתר גלובס, 15 בינואר 2023 פרופ' מאיר (אירי) חת ז"ל, באתר "אבלים", 15 בינואר 2023 המוסדות הבנקאיים בישראל - הספר הסרוק, באתר הספרייה הלאומית